Diari Oficial de la Generalitat Valenciana


Sumari del DOGV 3774, del 19-06-2000 (2000/4474)

ORDRE de 23 de maig de 2000, de la Conselleria de Justícia i Administracions Públiques, per la qual s'aprova la creació i classificació del lloc d'oficial major de l'Ajuntament d'Orihuela.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3774

Data del DOGV
:   19-06-2000

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2000/4474


Data del document
:   23-05-2000

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Orihuela
    * professió administrativa
    * administració local

ORDRE de 23 de maig de 2000, de la Conselleria de Justícia i Administracions Públiques, per la qual s'aprova la creació i classificació del lloc d'oficial major de l'Ajuntament d'Orihuela. [2000/S4474]
  
L'Ajuntament d'Orihuela acorda, en sessió plenària de data 15 d'octubre de 1999, la creació del lloc d'oficial major, i la seua classificació en classe primera, mitjançant la corresponent modificació de plantilla i relació de llocs de treball de dita corporació, i queda la seua provisió reservada a funcionaris d'administració local amb habilitació de caràcter nacional, pertanyents a la subescala de secretaria, categoria de superior.
  
En l'expedient, que ha sigut tramitat conforme als tràmits legals, obra un certificat expedit per la Secretaria General de la corporació acreditativa de la modificació de la plantilla i relació de llocs de treball, així com la seua publicació en el Butlletí Oficial de la Província d'Alacant de 20 de novembre de 1999, número 267.
  
Per tant, i en ús de les competències atribuïdes pels articles 2.2 a) i 6.2 del Decret 159/1997, de 29 d'abril, del Govern Valencià, pel qual s'aprova el Reglament Regulador de les Competències de la Generalitat Valenciana Relatives als Funcionaris d'Administració Local amb Habilitació de Caràcter Nacional,
  
ORDENE
  
Crear el lloc d'oficial major de l'Ajuntament d'Orihuela i classificar-lo en classe primera.
  
Pel que fa a la seua provisió, el lloc quedarà reservat a funcionaris d'administració local amb habilitació de caràcter nacional, pertanyents a la subescala de Secretaria, categoria superior.
  
Contra aquesta resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà al de la seua publicació, o bé, recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà de la seua publicació. Tot això de conformitat amb allò que s'ha establit en els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València 23 de maig de 2000
  
El conseller de Justícia i Administracions Públiques
  
CARLOS GONZÁLEZ CEPEDA